ΓΡΑΠΤΗ ΕΡΩΤΗΣΗ E-3315/97 υποβολή: Herbert Bφsch (PSE) προς την Επιτροπή (20 Οκτωβρίου 1997)

Θέμα: Βοήθεια προς την Αλβανία

Έλαβα πρόσφατα πληροφορίες σχετικά με παρατυπίες όσον αφορά τη βοήθεια της ΕΕ προς την Αλβανία.

Για το λόγο αυτό ερωτώ:

1. Πόσα χρήματα έχουν ήδη διατεθεί από την ΕΕ (μέσω των προγραμμάτων PHARE ή ECHO) για την Αλβανία;

2. Πόσες πιστώσεις έλαβαν οι διάφορες περιφέρειες;

3. Πόσες από αυτές εισέρρευσαν σε κέντρα υγείας;

4. Πόσα χρήματα κατέστη έως σήμερα δυνατόν να καταβληθούν για περατωθείσες εργασίες σε αλβανικά κέντρα υγείας;

Απάντηση του κ. Van den Broek εξ ονόματος της Επιτροπής (1 Δεκεμβρίου 1997)

1. Η συνολική κοινοτική βοήθεια στην Αλβανία, κατά την περίοδο 1991/1996, υπολογίζεται σε 550 εκατ. ECU, από τα οποία τα 203 εκατ. ECU μέσω του PHARE και τα 80,7 εκατ. ECU από την ανθρωπιστική βοήθεια. Λόγω των πολιτικών γεγονότων που συνέβησαν στις αρχές του 1997, η Επιτροπή ήταν υποχρεωμένη να διακόψει τα περισσότερα από τα προγράμματα PHARE. Ωστόσο, μετά από την πολιτική σταθερότητα, αναμένεται να αρχίσει η πλήρης επανάληψη της βοήθειας PHARE σύμφωνα με τις προϋποθέσεις προτεραιότητας που αναφέρονται στη στρατηγική αποκατάστασης και βάσει του διεθνούς χρονοδιαγράμματος για την Αλβανία, που εκπονήθηκε από την Κοινότητα για τη διεθνή κοινότητα. Το 1997, η βοήθεια του PHARE θα φθάσει τα 70,4 εκατ. ECU και η ανθρωπιστική βοήθεια τα 17,0 εκατ. ECU. Στο μέλλον, η βοήθεια από το PHARE και τους άλλους χορηγούς θα εξαρτάται από τον βαθμό συνεργασίας εκ μέρους της αλβανικής κυβέρνησης και της προόδου που σημειώνεται στη βασική μεταρρύθμιση. Θα ασκείται επίσης επιρροή ώστε να εξασφαλίζεται ότι η κυβέρνηση όντως πληροί τις προϋποθέσεις, μέσω της υποστήριξης του προϋπολογισμού που η Κοινότητα προτίθεται να χορηγήσει στην Αλβανία (14,9 εκατ. ECU από το PHARE και 10 εκατ. ECU από την επισιτιστική ασφάλεια).

2. Στην Αλβανία, υπάρχουν τρία προγράμματα του PHARE ειδικά σχεδιασμένα βάσει περιφερειών:

- το πρόγραμμα PHARE Αλβανία-Ελλάδα, διασυνοριακής συνεργασίας (CBC) αφορά την νοτιώτερη περιοχή που συνορεύει με την Ελλάδα (από το Saranda έως το Korca) 7

- το πρόγραμμα PHARE Αλβανίας-Ιταλίας για διασυνοριακή συνεργασία αφορά την Αδριατική ακτή (από την Vlora έως το Durres) 7

- το πρόγραμμα ανάπτυξης της τοπικής κοινότητας (LCDP) αφορά τις περιφέρειες της κεντρικής και βόρειας Αλβανίας.

Τα δύο προγράμματα CBC έχουν στόχο κυρίως τις υποδομές με συνολικό προϋπολογισμό ύψους 58,0 εκατ. ECU (1994-1996). Επιπλέον, τα 20,0 εκατ. ECU χορηγήθηκαν για το 1997. Το LCDP χρηματοδοτεί μικρά περιφερειακά προγράμματα για συνολικό προϋπολογισμό ύψους 8,5 εκατ. ECU (1995). Επίσης προβλέπεται για το πρόγραμμα αυτό επιπλέον χορήγηση ύψους 5,0 εκατ. ECU για το λειτουργικό πρόγραμμα 1997 για την επείγουσα αποκατάσταση.

3. Για τον τομέα της υγείας, η βοήθεια του PHARE υπολογίζεται σε 23,0 εκατ. ECU. Κατά την κρίση του 1997, η βοήθεια του PHARE αναστάλθηκε μερικώς, αλλά εφαρμόστηκε η ανθρωπιστική βοήθεια ύψους 7,0 εκατ. ECU (τρόφιμα και ιατρική βοήθεια). Προβλέπεται επίσης περαιτέρω ανθρωπιστική βοήθεια ύψους 10,0 εκατ. ECU για το 1997. Από το συνολικό ποσό των 17,0 εκατ. ECU που δεσμεύτηκε εφέτος, περίπου 10,0 εκατ. ECU θα δοθούν στον τομέα της υγείας (φάρμακα έκτακτης ανάγκης, ιατρικός εξοπλισμός και επείγουσα αποκατάσταση).

4. Ο τομέας της υγείας στο εθνικό πρόγραμμα του Phare

(σε εκατ. ECU)

>TABLE>